KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta grozījumiem Padomes nostājā attiecībā uz priekšlikumu EIROPAS PARLAMENTA UN PADOMES REGULAI ar ko nosaka pienākumus tirgus dalībniekiem, kuri laiž tirgū kokmateriālus un koka izstrādājumus /* COM/2010/0456 - COD 2008/0198 */





[pic] | EIROPAS KOMISIJA | Briselē, 30.8.2010 COM(2010) 456 galīgā redakcija 2008/0198 (COD) KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta grozījumiem Padomes nostājā attiecībā uz priekšlikumu EIROPAS PARLAMENTA UN PADOMES REGULAI ar ko nosaka pienākumus tirgus dalībniekiem, kuri laiž tirgū kokmateriālus un koka izstrādājumus AR KURU GROZA KOMISIJAS PRIEKŠLIKUMU saskaņā ar Līguma par Eiropas Savienības darbību 293. panta 2. punktu 2008/0198 (COD) KOMISIJAS ATZINUMS saskaņā ar Līguma par Eiropas Savienības darbību 294. panta 7. punkta c) apakšpunktu par Eiropas Parlamenta grozījumiem Padomes nostājā attiecībā uz priekšlikumu EIROPAS PARLAMENTA UN PADOMES REGULAI ar ko nosaka pienākumus tirgus dalībniekiem, kuri laiž tirgū kokmateriālus un koka izstrādājumus 1. Ievads Līguma par Eiropas Savienības darbību 294. panta 7. punkta c) apakšpunkts paredz, ka Komisijai jāsniedz atzinums par Eiropas Parlamenta otrajā lasījumā ieteiktajiem grozījumiem. Komisija šeit izklāsta savu atzinumu par grozījumiem, ko ierosinājis Parlaments. 2. Priekšvēsture Komisija priekšlikumu Eiropas Parlamentam un Padomei (dokuments COM(2008) 644 – 2008/0198 (COD)) nosūtīja 2008. gada 17. oktobrī. Eiropas Parlaments 2009. gada 22. aprīlī pieņēma savu nostāju pirmajā lasījumā. Ekonomikas un sociālo lietu komiteja sniedza atzinumu 2009. gada 1. oktobrī. Padome panāca politisku vienošanos 2009. gada 15. decembrī un ar kvalificētu balsu vairākumu pieņēma nostāju 2010. gada 1. martā. Eiropas Parlaments pieņēma nostāju otrajā lasījumā 2010. gada 7. jūlijā. 3. Komisijas atzinums par Eiropas Parlamenta grozījumiem Komisijas mērķis saistībā ar Eiropas Parlamenta ierosinātajiem grozījumiem ir piekrist kompromisam, jo tas ir saskaņā ar Komisijas priekšlikuma vispārīgo mērķi un galvenajām iezīmēm. 4. Komisijas atzinums par Eiropas Parlamenta ierosinātajiem grozījumiem Eiropas Parlaments 2010. gada 7. jūlija plenārsēdē pieņēma kompromisu, par ko bija vienojies ar Padomi, lai otrajā lasījumā panāktu vienošanos. Šie grozījumi pamatā skar šādus aspektus: - noteikt aizliegumu ES tirgū laist nelikumīgi iegūtus kokmateriālus un koka izstrādājumus; - uzlikt iekšējiem tirgotājiem par pienākumu vest uzskaiti par to, no kā tie iepirkuši un kam pārdevuši kokmateriālus un koka izstrādājumus komerciālā kārtā; - noteikt, ka Komisija centralizēti īsteno pārraudzības organizāciju atzīšanu un atzīšanas atsaukšanu; - noteikt, ka regulas piemērošanas diena ir 27 mēnešus pēc stāšanās spēkā; - grozīt piemērojamo tiesību aktu darbības jomu, proti, iekļaut atsauci uz tiesību aktiem par meža apsaimniekošanu un bioloģiskās daudzveidības saglabāšanu, kas tieši saistīti ar koksnes ieguvi; - riska novērtēšanas kritērijos ietvert arī ANO Drošības padomes vai Eiropas Savienības Padomes kokmateriālu importa un eksporta aizliegumus un apsvērumu par plaši izplatītiem bruņotiem konfliktiem; - atļaut kompetentajām iestādēm pārbaudīt tirgus dalībniekus un pārraudzības organizācijas, ja to rīcība nonākusi attiecīga informācija, tostarp trešo personu motivēti pieprasījumi. 5. Secinājums Atbilstoši Līguma par Eiropas Savienības darbību 293. panta 2. punktam Komisija groza savu priekšlikumu, kā norādīts iepriekš.